Furtuna Renata ajunge în România. După cea mai fierbinte zi de aprilie din istorie, temperaturile vor scădea brusc cu 20 de grade
Ieri a fost cea mai fierbinte zi de 15 aprilie din istoria măsurătorilor meteorologice din România. La aproape toate stațiile meteo au fost înregistrate recorduri absolute. Vremea se schimbă însă, deoarece furtuna Renata care a făcut ravagii în Europa, ajunge în România. Temperaturile vor scădea cu aproape 20 de grade, va ploua și vântul va sufla cu putere.